8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ. 2914/41 της 14/19 Ιουλ. 1969 (ΦΕΚ Β΄ 456) Περί απαλλαγής εκ της καταβολής δικαιωμάτων υπερημερίας του εναποτιθεμένου εις ιδιωτικούς χώρους ανθρακικού νατρίου ουδετέρου (ανθρακικής σόδας). Έχοντες υπ’ όψιν: 1)Τας διατάξεις του άρθρ. 67 παρ. 11 του Νόμ. 1165/1918 «περί Τελωνειακού Κώδικος», ως ούτος συνεπληρώθη δια του άρθρ. 10 παρ. 1 του Α.Ν. 791/1948. 2)Το γεγονός ότι η εναπόθεσις του εισαγομένου ανθρακικού νατρίου ουδετέρου (ανθρακικής σόδας) δεν καθίσταται δυνατή εις τας συνήθεις δημοσίας τελωνειακάς αποθήκας λόγω της φύσεως και του όγκου τούτου, ανερχομένου εις εκατοντάδας τόννους κατά φορτίον και 3)Το γεγονός, ότι το ανθρακικόν νάτριον-ουδέτερον αποτελεί πρώτην ύλην δια την βελτίωσιν εξαγομένων εις την αλλοδαπήν ορυκτών προϊόντων, αποφασίζομεν: Εγκρίνομεν την απαλλαγήν εκ των δικαιωμάτων υπερημερίας του άρθρ. 67 του Τελωνειακού Κώδικος των εγκρίσει της Τελωνειακής Αρχής εναποτιθεμένων εις ιδιωτικούς εκτός του τελωνειακού περιβόλου χώρους ποσοτήτων ανθρακικού νατρίου ουδετέρου (ανθρακικής σόδας). Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 